Faxaflóahafnir styrkja Hallgrímskirkju í Saurbæ Stjórn Faxaflóahafna samþykkti í síðustu viku að styrkja sóknarnefnd Saurbæjarprestakalls um 500 þúsund krónur vegna 50 ára afmælis Hallgrímskirkju í Saurbæ . Kirkjan var reist á árunum 1954 - 1957 og er helguð minningu Hallgríms Péturssonar . Kirkjan á því 50 ára vígsluafmæli á þessu ári og verður tímamótanna minnst síðar á árinu .